તાપી જિલ્લાના સોનગઢ તાલુકાના ઘાસિયામેઢા ગામે તાપી નદી માંથી ગેરકાયદે રેતી કાઢવાનું કૌભાંડ જૂન માસમાં ઝડપાયા બાદ કેટલાક ખનન માફિયા ફરીથી કોઈ પણ જાતની પરવાનગી વિના રેતી કાઢવાનું શરૂ કરી દીધું હતું.આ અંગે જિલ્લા કલેકટરની સૂચનાથી પ્રાંત અધિકારી,ભૂસ્તર વિભાગ અને પોલીસ તંત્ર દ્વારા સોમવારે સંયુક્ત રૂપે ઉપરોક્ત સ્થળે દરોડો પાડવામાં આવતા નદી માંથી રેતી ઉલેચવા રાખી મુકેલ છ જેટલી નાવડી અને એક ટ્રક બિનવારસી હાલતમાં કબ્જે કરવામાં આવી હોવાનું જાણવા મળે છે.